**Apstiprināts Apstirpināts**

**LaMSF Motkokrosa komisijas vadītājs LaMSF ģenerālsekretāre**

**Kristers Serģis Egija Skurbe**

**14.03.2022 14.03.2022**

**LATVIJAS AMATIERU ČEMPIONĀTA MOTOKROSĀ 2022.GADA NOLIKUMS**

Latvijas Amatieru čempionāta (turpmāk teksā saukts - LAČ) motokrosā nolikums ir dokuments, kas nosaka kārtību un noteikumus pēc kuriem tiek rīkotas šīs sacensības (turpmāk kopā – Nolikums). Ja rodas neskaidrības sakarā ar Nolikuma punktu traktējumu un interpretāciju vai arī atklājās Nolikuma nepilnības, paskaidrojumus sniedz un trūkumus novērš LaMSF Motokrosa komisija. Visus strīdus, kas saistīti ar šā Nolikuma punktu izpildi, izskata un tiesā LaMSF Disciplinārā un arbitrāžas komisija.

Ja Nolikumā tiek lietoti saīsinājumi, tad to nozīme ir sekojoša: Latvijas Motosporta Federācija – **LaMSF**; Disciplinārā Arbitrāžas komisija – **DAK**; Latvijas čempionāts - **LČ**, Latvijas Amatieru čempionāts - **LAČ**, Nacionālās Motosporta Federācijas – **FMN**; Starptautiskā Motociklistu Federācija – **FIM**; Baltijas Motosporta Asociācija – **BMA** (Latvijas, Lietuvas, Igaunijas, Baltkrievijas, Krievijas FMNs).

***!!!Visos punktos, kuros veiktas izmaiņas (salīdzinājumā ar 2021. gada LAČ Nolikumu), tās iekrāsotas un izceltas ar dzeltenu krāsu!!!***

**1. Latvijas Amatieru čempionāts**

**1.1.** LAČ sacensības notiek atbilstoši FIM Sporta kodeksa, LaMSF Sporta kodeksa, LaMSF Motokrosa noteikumu, Tehniskajiem noteikumiem motokrosā, LaMSF Ētikas kodeksa un šā Nolikuma prasībām.

**1.2.** LAČ motokrosā ir atklātās sacensības (t.i., citu valstu sportisti drīkst piedalīties Latvijas čempionāta sacensībās ar savu FMN licenci un atļauju, šāda FMN atļauja nav nepieciešama tikai BMA valstu sportistiem). Lai citu valstu sportisti varētu piedalīties LAČ viņu mītnes valsts izsniegtajā licencē jābūt norādei Amateur vai citai pielīdzinātai un atbilstošai norādei vai skaidrojumam, kura apliecina, ka konkrētais sportists ir reģistrējams dalībai sacensībās konkrētā klasē.

**1.3.** LAČ visām solo klasēm notiek vienā sacensību vietā un vienā dienā saskaņā ar LaMSF apstiprināto motokrosa sacensību kalendāru. Plānotais minimālais sacensību posmu skaits LAČ **Solo** ir 5 posmi.

**1.4.** Nolikums attiecas uz visiem Čempionāta posmiem (turpmāk – Sacensības), kas saskaņoti

LaMSF Motokorsa komisijā un publicēti oficiālajā kalendārā www.lamsf.lv. un interneta vietnē

www.licences.lv . Jebkura Sacensību datuma izmaiņa tiek apstiprināta LaMSF Motokorsa

komisijā un publicēta attiecīgā sporta veida sadaļā www.lamsf.lv, un interneta vietnē

www.licences.lv .

**1.5.** Latvijas Amatieru čempiona tituls tiek izcīnīts šādās klasēs: MX18+; MX30+; MX40+; MX45+; MX50+; MX55+; QHobby; Q Amatieri; Q Veterāni; B/V Amatieri; B/V Veterāni un B/V Gaiss.

**1.5.1. Latvijas Amatieru čempionāta klases,kurām notiek ieskaite arī Latvijas čempionāta posmos ir: QIesācēji; Q Amatieri; Q Veterāni; B/V Amatieri un B/V Veterāni ,BV Gaiss, atbilstoši šī nolikuma prasībām. Plānotais sacensību posmu skaits šīm klasēm ir 11 posmi.**

**1.6**. Latvijas Amatieru kausa tituls tiek izcīnīts šādās klasēs: MxIesācēji, MXOpen, QOpen un BVOpen.

**1.7.** Ja laika apstākļu vai kādu citu Force Majeure apstākļu dēļ kāds no LaMSF sacensību kalendārā reģistrētajiem LAČ posmiem nenotiek un tiek atcelts, tad attiecīgi tiek samazināts kopējais LAČ sacensību posmu skaits. Šis apstāklis tiek ņemts vērā LAČ individuālajā un klubu kausa izcīņas kopvērtējumā.

1. **Organizators un Oficiālās personas**

|  |  |
| --- | --- |
| **Biedrība**  Ēriks Bērziņš (+371 29190365) | Rekvizīti: |

**2.1. Sacensību norises datums un vieta**

|  |  |
| --- | --- |
| Sacensību norises datums | 03.09.2022 |
| Sacensību norises vieta | Pilsblīdenes mototrase |
| Trases licences Nr. | 6834 |

**2.2. Oficiālās personas:**

|  |  |  |
| --- | --- | --- |
| **Amats** | **Vārds, uzvārds** | **Licence** |
| Sacensību galvenais tiesnesis/  atbildīgais sporta darbinieks | Renārs Gudrais  (mob.26411304) | **LaMSF A** |
| Sacensību direktors/organizators | Ēriks Bērziņš | **-** |
| Motokrosa komisijas pārstāvji | - | **-** |
| Sacensību galvenā sekretāre | Zane Sprigule | **SEKRETĀRS** |
| Sacensību galvenais hronometrists | Aivars Spalviņš | **LaMSF H** |
| Distances priekšnieks | Mārtiņš Lasis | **LaMSF B** |
| Starta – finiša vecākais tiesnesis | Ritvars Gudrais | **LaMSF A** |
| Tehniskās kontroles priekšnieks | Jānis Gudrais | **LaMSF A** |

**3. Klases, motocikli, dalībnieki un starta numuri**

**3.1.** LAČ startē:

|  |  |  |
| --- | --- | --- |
| **Klase** | **Motocikli** | **Dalībnieki** |
| **MX Iesācēji** | MX125, MX1, MX2 vai MX3 | Ar MX125 vai MX2 motociklu no 14 gadiem, kuri LaMSF kalendārā iekļautajās sacensībās startē ne vairāk kā 3 sezonas, t.sk. arī enduro, enduro krosa/ cross country sportisti Iesācēji, izņemot MX50, Q50, Skūteri un „Zelta mopēds” sportistus.  Ar MX1 vai MX3 motociklu no 15 gadiem, kuri LaMSF kalendārā iekļautajās sacensībās startē ne vairāk kā 3 sezonas*)*, t.sk. arī enduro, enduro krosa/ cross country sportisti Iesācēji, izņemot MX50, Q50, Skūteri un „Zelta mopēds” sportistus.  **MX Iesācēju klasē nedrīkst startēt pie šādiem nosacījumiem:**   1. Ja sportists kādā no iepriekšējām sezonām kādā no sacensību disciplīnām jeb klasēm Latvijas čempionātā,Latvijas Junioru čempionātā vai Latvijas Amatieru čempionātā bijis 1.-15.vietu ieguvējs 2. Ja sportists triju (3) sezonu laikā bijis 1.-3.vietas ieguvējs vismaz vienā no tekošās sezonas sacensību posmiem. 3. Ja sportists kaut reizi piedalījies FIM organizētajās sacensībās; 4. Ārzemju sportisti. 5. Sportists MX Iesācēju klasē iepriekšējo sezonu kopvērtējumā izcīnījis vietu pirmajā pieciniekā. |
|  |  |  |
| **MX 18+** | MX1, MX2, vai MX3 | Sportisti no 18 līdz 30 gadiem, kuri ir sasnieguši 18 gadu vecumu.  **MX18+ nedrīkst startēt pie šādiem nosacījumiem:**  1. Ja sportists pēdējo 5 gadu laikā  piedalījies individuālajos vai komandu  Pasaules un Eiropas čempionāta finālos  Motokrosā, un , sportists LaMSF motokrosa sacensībās nav startējis pēdējos 5 gadus;  2. Ja sportists ir bijis Latvijas čempionāta 85 cm3, MX125,~~MX2Junior4T~~;MX2Juniori2T; MX2 vai MX1 klašu 1. – 10. vietu ieguvējs kopvērtējumā, izņemot gadījumus, kad sportists LaMSF motokrosa sacensībās nav startējis pēdējos 5 gadus;  3. Ja sportists divas sezonas, sākot no 2011. gada ir bijis Latvijas čempionāta un/vai Latvijas kausa Amatieru un/vai Hobiju klašu 1. – 5. vietu ieguvējs kopvērtējumā, izņemot gadījumus, kad sportists LaMSF motokrosa sacensībās nav startējis pēdējos 5 gadus.  !Pārejas klase AmatieruMX18+ klases uzvarētājiem ir paredzēta- MxAmatieriOpen klase. |
| **MX 30+** | MX1, MX2, vai MX3 | Sportisti no 30 līdz 40 gadiem, kuri ir sasnieguši 30 gadu vecumu.  **MX 30+ klasē nedrīkst startēt pie šādiem nosacījumiem:**  1. Ja sportists pēdējo 5 gadu laikā  piedalījies individuālajos vai komandu  Pasaules un Eiropas čempionāta finālos  Motokrosā, un , ja sportists LaMSF motokrosa sacensībās nav startējis pēdējos 5 gadus;  2. Ja sportists ir bijis Latvijas čempionāta 85 cm3, MX125,~~MX2Junior4T~~; MX2 vai MX1 klašu 1. – 10. vietu ieguvējs kopvērtējumā, izņemot gadījumus, kad sportists LaMSF motokrosa sacensībās nav startējis pēdējos 5 gadus;  **Amatieru30+ klasē nedrīkst startēt iepriekšējās sezonas 1-3.vietas ieguvēji.**  !Pārejas klase AmatieruMX30+ klases uzvarētājiem ir paredzēta- MxAmatieriOpen klase. |
| **MXOPEN** | MX125;MX1;MX2;MX3 | 1. Sportisti līdz 40 gadu vecumam; 2. Sportisti ar MXPRO; MX Amatieri Open licencēm; 3. Arzemju sportisti.   4. Ja sportists pēdējo 5 gadu laikā  piedalījies individuālajos vai komandu  Pasaules un Eiropas čempionāta finālos  Motokrosā, un , ja sportists LaMSF  motokrosa sacensībās nav startējis pēdējos 5 gadus;  5. Ja sportists ir bijis Latvijas čempionāta 85 cm3, MX125,~~MX2Junior4T~~; MX2 vai MX1 klašu 1. – 10. vietu ieguvējs kopvērtējumā, izņemot gadījumus, kad sportists LaMSF motokrosa sacensībās nav startējis pēdējos 5 gadus; | |
| **MX 40+** | MX1, MX2, vai MX3 | Sportisti no 40 līdz 45 gadiem, ir sasnieguši 40 gadu vecumu. |
| **MX 45+** | MX1, MX2, vai MX3 | Sportisti no 45 līdz 50 gadiem, ir sasnieguši 45 gadu vecumu. |
| **MX 50+** | MX1, MX2, vai MX3 | Sportisti no 50 līdz 55 gadiem, kuri ir sasnieguši 50 gadu vecumu. |
| **MX 55+** | MX1, MX2, vai MX3 | Sportisti no 55 gadiem, kuri ir sasnieguši 55 gadu vecumu. |
| **Q Iesācēji** | četru riteņu motocikli ar dzinēju no 249 cm³. Uz motocikla jābūt aizmugurējam numuram. Pilotam jābūt piestiprinātam motora slāpētājam. | **Q Iesācēji klasē startē sportisti no 14 līdz 40 gadiem***.*  **Q Iesācēji klasē nedrīkst startēt pie šādiem nosacījumiem:**   * Sportisti kuri LaMSF kalendārā iekļautajās motokorsa sacensībās startē ne vairāk kā 3 sezonas. * Sportisti,kuri Qiesācēju klasē jebkuras 2 sezonas kopvertējumā izcīnījuši 1-3.vietu. * Cross Country Kvadru klases pēdējo 2 sezonu kopvērtējuma TOP 3 sportisti; * Ārzemju sportisti(Tikai ar izdotu piederošās nacionālas federācijas aplieicnājumu,par atbilstību šaj klasei. Iesniegt sekretariāta ne vēlāk kā 5 darba dienas pirms sacensībām) |
| **Q Amatieri** | četru riteņu motocikli ar dzinēju no 249 cm³. Uz motocikla jābūt aizmugurējam numuram. Pilotam jābūt piestiprinātam motora slāpētājam . | Sportisti no 14 līdz 40 gadiem  **Nedrīkst startēt pie šādiem nosacījumiem:**   * 1.Sportisti, kuri iepriekšējo divu sezonu laikā ir piedalījušies Eiropas individuālajā un Komandu čempionātā; * Sportisti,kuri Qpro/Qopen klasēs iepriekšējo 2 sezonu kopvērtējumā izcīnījuši top3. * Sportisti, kuri tekošajā sezonā startē vai startēs Eiropas individuālajā čempionātā; * 3. Sportisti ar spēkā esošu Q Pro licenci. |
| **Q Veterāni** | Četru riteņu motocikli (kvadri) ar dzinēju no 249cm³.Uz motocikla jābūt aizmugurējam numuram. Pilotam jābūt piestiprinātam motora slāpētājam. | Sportisti no 40 gadiem |
| **QOpen** |  | Sportisti ar MXPRO-Qopen klases licencēm. Ārzemju sportisti ar savas FNM PRO licenci. |
| **B/V Veterāni** | Motocikli ar 350cm3 – 750 cm3 2-taktu dzinējiem un līdz 1000cm3 4-taktu dzinējiem, ar 1 vai 2 cilindriem. Braucējam jābūt piestiprinātam motora slāpētājam | vadītājs no 45 gadiem  **Nedrīkst startēt pie šādiem nosacījumiem:**  1.Sportisti, kuri iepriekšējo divu sezonu laikā ir piedalījušies Pasaules vai Eiropas individuālajā čempionātā;  2.Sportisti, kuri iepriekšējo 2 sezonu laikā LČ B/V PRO vai B/V Open klasē ir ierindojušies kopvērtējuma pirmajā trijniekā;  3. Sportisti, kuri tekošajā sezonā startē vai startēs Pasaules un/vai Eiropas individuālajā un Komandu čempionātā;  4. Sportisti ar spēkā esošu B/V Pro licenci. |
|  |  |  |
| **B/V Amatieri** | Motocikli ar 350cm3 – 750 cm3 2-taktu dzinējiem un līdz 1000cm3 4-taktu dzinējiem, ar 1 vai 2 cilindriem. Braucējam jābūt piestiprinātam motora slāpētājam | vadītājs no 16 gadiem līdz 45  **Nedrīkst startēt pie šādiem nosacījumiem:**  1.Sportisti, kuri divu iepriekšējo sezonu laikā ir piedalījušies Pasaules vai Eiropas individuālajā čempionātā;  2.Sportisti, kuri iepriekšējo 2 sezonu laikā LČ B/V PRO vai B/V Open klasē ir ierindojušies kopvērtējuma pirmajā sešiniekā;  3. Sportisti, kuri iepriekšējā sezonā piedalījušies Eiropas Nāciju motokrosā komandām un tekošajā sezonā startē vai startēs Pasaules un/vai Eiropas individuālajā čempionātā;  4. Sportisti ar spēkā esošu B/V Pro licenci. |
| **B/V Gaiss** | B/V Gaiss Blakusvāģi no 350cc līdz 1000cc ar rūpnīcas oriģināliem gaisa dzesēšanas dzinējiem, kas ražoti līdz 1989.g. ieskaitot. Obligāti jābūt slāpētājam uz labās rokas | Visi sportisti no 16 gadiem ar B/V Amatieri vai B/V Gaiss licencēm |
| **BV Open** | Motocikli ar 350cm3 – 750 cm3 2-taktu dzinējiem un līdz 1000cm3 4-taktu dzinējiem, ar 1 vai 2 cilindriem. Braucējam jābūt piestiprinātam motora slāpētājam | Sportisti ar LaMSF BVOPEN,vai citas FMN BVOPEN licenci. |

**3.2.** Visiem LAČ sportistiem LaMSF izsniegtajā licencē papildus norādītajai klasei ir norādīts starptautisks apzīmējums ‘’Amateur’’, kas nozīmē, ka sportists drīkst startēt LAČ sacensībās attiecīgajā klasē. Ja tiek konstatēts, ka sportists saņemot licenci ir sniedzis nepatiesu informāciju par tiesībām startēt konkrētajā klasē, tad izsniegtā licence tiek anulēta kopā ar visiem viņa līdz tam sasniegtajiem rezultātiem un iegūtajām vietām. Sportistam ir tiesības saņemt jaunu licenci LaMSF Motokrosa komisijas noteiktajā kārtībā.

**3.3.** Latvijas Amatieru čempionāta dalībniekiem ir atļauts startēt Latvijas Čempionāta sacensību posmos attiecīgajā klasē, ievērojot Nolikumā noteikto kārtību.

3.4. Sportista minimālo un maksimālo vecumu nosaka pēc dzimšanas gada.

**3.5**. Vienā dienā sportistiem tiek atļauts startēt tikai vienā klasē.

**3.6.** Šī Nolikuma 2.2. un 2.5. punktaizņēmuma gadījumos jābūt LaMSF Motokrosa komisijas atļaujai, taču apstiprinātā sacensību Dienas kārtība nevar tikt mainīta vai grozīta ņemot vērā izsniegto atļauju.

**3.7.** LAČstarta numuri, numuru fona un ciparu krāsas:

|  |  |  |  |
| --- | --- | --- | --- |
| **Klase** | **fons** | **cipari** | **Piešķiršanas kārtība** |
| **MX Iesācēji** | sarkans | balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **MX18+** | Atkarībā no kubatūras | Melni vai balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **MX 30+;** | Atkarībā no kubatūras | Melni vai balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **MXOPEN** | Atkarībā no kubatūras | Melni vai balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **MX40+** | atkarībā no kubatūras | melni vai balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **MX45+** | atkarībā no kubatūras | melni vai balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **MX50+ MX55+** | atkarībā no kubatūras | melni vai balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **Q Hobby** | dzeltens | melni | Pēc vienotas sistēmas, saskaņā ar Nolikumu par Starta Nr. piešķiršanu. |
| **Q Amatieri** | dzeltens | melni | Pēc vienotas sistēmas, saskaņā ar Nolikumu par Starta Nr. piešķiršanu. |
| **Q Veterāni** | melns | balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **B/V Veterāni** | sarkans | balti | Pēc vienotas sistēmas, saskaņā ar Nolikumu par Starta Nr. piešķiršanu. |
| **B/V Amatieri** | melns | balti | Pēc vienotas sistēmas, saskaņā ar Nolikumu par Starta Nr. piešķiršanu. |

**3.8**.Starta numuru cipariem uz sportista krekla aizmugurējās daļas un motocikla ir jābūt skaidri salasāmiem. To izmēri un krāsas norādītas motokrosa tehniskajos noteikumos.

**3.9.** Starta numurs uz motocikla un arī numurs uz sportista krekla aizmugurējās daļas ir obligāti jālieto visos brīvajos treniņos, kvalifikācijas treniņos, kā arī visos braucienos. Šī punkta neievērošanas gadījumā, sportists var tikt izslēgts no paredzētā kvalifikācijas treniņa un/vai brauciena.

**3.10.** Tikai tad, ja sportists ar LaMSF izdotu licenci paralēli startē citās Baltijas, FIM un FIME organizētās motokrosa sacensībās, sportistam ir tiesības saglabāt šo organizāciju nolikumos un noteikumosnoteiktās numuru un fonu krāsas LaMSF organizētos sacensību seriālos. Visos citos gadījumos sportistiem jāievēro 2.7. punktā noteiktais. Šī noteikuma neievērošanas sekas ir sportista noņemšana no sacensībām.

**4.Trases**

**4.1**. LAČ motokrosa sacensības notiek tikai LaMSF licencētās trasēs. Trases tiek licencētas saskaņā ar LaMSF Motokrosa noteikumu prasībām.

**4.2**. Pirms sacensībām trasei jābūt pieņemtai ar aktu, kuru paraksta sacensību organizators, sacensību galvenais tiesnesis un LaMSF Motokrosa komisijas nozīmētais pārstāvis.

**4.3**. Sacensību organizatoram pirms sacensībām un sacensību laikā ir jānodrošina trases sagatavošana atbilstoši LaMSF Motokrosa noteikumu prasībām.

**4.4.** Latvijas Amatieru čempionāts motokrosā ir B kategorijas sacensības.

**5. Drošības noteikumi**

**5.1.** Sportistu un skatītāju drošībai trasē un ārpus tās sacensību vietā ir jāatbilst LaMSF Motokrosa noteikumu prasībām.

**5.2.** Bez reģistrēšanās, spēkā esošas LaMSF vai citas starptautiski atzītas Motosporta federācijas izniegtas licences un apdrošināšanas, piedalīties Latvijas čempionāta motokrosa sacensībās ir aizliegts.

**5.3.** Sacensību organizatoram un galvenajam tiesnesim ir pienākums izvest katras sacensības Dienas kārtībā paredzēto dalībnieku sapulci. Dalībnieku sapulcē galvenais tiesnesis iepazīstina dalībniekus ar svarīgākajām LaMSF Motokrosa noteikumu prasībām, īpaši akcentējot sportistu drošību trasē, ņemot vērā trases reljefa, seguma, konfigurācijas un laika apstākļu īpatnības konkrētajā vietā un laikā. Sacensību galvenajam tiesnesim jāinformē sportisti par oficiālajiem signāliem, kuri tiek doti ar karogiem trasē pirms sacensībām, sacensību laikā un sacensībām beidzoties.

**5.4.** Sacensību organizatoram jāievēro vides aizsardzības noteikumi saskaņā ar FIM vides aizsardzības kodeksu**.**

**4.5.** Skatītāji un sacensību dalībnieki ir personīgi atbildīgi par savu drošību un vides aizsardzības noteikumu ievērošanu.

**5.6. *Force majeure*** gadījumā drošības nolūkos trase un/vai braucienu laiki var tikt saīsināti vai mainīti ar sacensību žūrijas lēmumu.

**5.7.** Katra sportista personīgais pienākums ir nodrošināt, lai viņa organismā nenokļūst dopings.

**5.8.** LAČ sacensībās motokrosā ir iespējama dopinga kontrole, ko veic Latvijas Antidopinga birojs. Aizliegto vielu saraksts un dopinga kontroles procedūra notiek atbilstoši FIM un Pasaules Antidopinga kodeksa noteikumiem.

Sacensību žūrijai sadarbībā ar Medicīnas personālu ir tiesības veikt alkohola kontroli sportistiem (žūrijas noteiktas izlases veidā), izmantojot alkometru.

**5.9.** Sacensību organizators nodrošina nepieciešamo medicīnas personāla un attiecīgo ārstniecības iestāžu ekipāžu skaitu atbilstoši konkrēto sacensību kategorijai.

**6. Sacensību norise**

**6.1.** LAČ motokrosā sacensības sākas ar sportistu reģistrēšanos, reģistrēšanās un/vai licences maksājumu veikšanu, motociklu tehnisko kontroli, kā arī laika kontroles transponderu saņemšanu. Vienam sacensību posmam sportists var reģistrēt divus motociklus, kuriem jāatbilst visām šīs klases tehniskajām prasībām, kurā paredzēts startēt, kā noteikts šajos noteikumos.

# Motocikliem nav jābūt no viena ražotāja, bet tam jāatbilst attiecīgās klases prasībām, kurā startam reģistrējas attiecīgais sportists. Bez šo procedūru veikšanas sportista dalība sacensībās nav iespējama un pieļaujama. Minēto procedūru veikšanai sākuma un beigu termiņš tiek norādīti apstiprinātajā sacensību Dienas kārtībā.

**6.2.** Bez reģistrēšanās, uz rokas uzliktas sacensību organizatora aproces un transponderu saņemšanas, sportisti kvalifikācijas treniņiem un braucieniem netiek pielaisti. Minēto noteikumu ievērošanu kontrolē sacensību galvenais tiesnesis vai viņa uzdevumā speciāli nozīmēts sacensību tiesnesis vai pārstāvis. Faktu, par transpondera klātbūtni pie motocikla un tā darbību pirms katra brauciena izbraucot no pirmsstarta zonas,  pārbauda tehniskās komisijas tiesnesis. Problēmu gadījumā tehniskās komisijas tiesnesis sazinās ar laika kontroles tiesnesi.

**6.3.** Visi sportisti sacensību braucieniem kvalificējas kvalifikācijas treniņos. Katras klases kvalifikācijas treniņa minimālais ilgums LAČ ir 15 minūtes, no kurām pirmās 3 (trīs) minūtes ir brīvais treniņš bez laika kontroles. Brīvā treniņa laikā finiša zonā vai citā sportistiem redzamā vietā trases tiesnesis trasē izkar zaļo karogu.

**6.4.** Katram sportistam jāpiedalās savas klases kvalifikācijas treniņā. Kvalifikācijas treniņā sportisti izcīna savu kārtas numuru ar kuru tas stājas pie starta barjeras pirms katra no diviem braucieniem. Attiecīgi ievērojot secīgu kārtību pie kuras, ātrākā apļa laika sportists pēc kvalifikācijas treniņa, pie starta barjeras stājas pirmais, lēnākā apļa laika sportists pēc kvalifikācijas treniņa pie starta barjeras stājas pēdējais. Sportists, kurš nav piedalījies kvalifikācijas treniņā ar sacensību galvenā tiesneša atļauju var tikt pielaists pie sacensībām kā pēdējais ejot pie starta barjeras, ja tiek ievērotas šī Nolikuma 5.5. punktā noteiktās prasības.

**6.5.** Braucieniem kvalificējas katrā solo motociklu klasē ne vairāk kā 40 sportisti, Kvadru klasē ne vairāk kā 30 sportisti, B/V klasē ne vairāk kā 30 ekipāžas. Gadījumā, ja trase ir īsāka par 1600 m, stājās spēkā LaMSF Motokrosa noteikumu p. 3.2.5.10.

**6.6.** Ja sportists piedalījies kvalifikācijas treniņos vai braucienā bez transpondera, tad ne sacensību organizators, ne sacensību tiesnešu kolēģija nenes atbildību par viņa rezultātiem.

**6.7.** Ne vēlāk kā 10 minūtes pēc pēdējā kvalifikācijas treniņa sacensību organizators un sacensību galvenais tiesnesis nodrošina un veic Dalībnieku sanāksmes izvešanu pie starta barjeras konkrētajā trasē.

**6.8.** Ņemot vērā reģistrējušos dalībnieku skaitu, un lai nodrošinātu maksimālu sportistu drošību konkrētajā trasē un konkrētajos apstākļos, kā arī ņemot vērā paredzamo sacensību noslēguma laiku, sacensību žūrijai ir tiesības lemt jautājumu par apvienotajām klasēm gan kvalifikācijas treniņos, gan braucienos. Ja kādā no klasēm ir pieteikušies un reģistrējušies braucieniem mazāk par 14 dalībniekiem, tad šo klasi var apvienot ar citā klasē reģistrētajiem sportistiem. Šādā gadījumā kopējais reģistrēto sportistu skaits apvienotajām klasēm vienā braucienā nedrīkst pārsniegt 40. Šie lēmumi neietekmē vērtējumu pa klasēm LAČ ieskaitē.

**6.9.** Lēmumu par klašu apvienošanu sacensību galvenais tiesnesis paziņo sportistiem dalībnieku sapulcē, kā arī informācija par to tiek obligāti izvietota uz informācijas tāfeles un sacensību sekretariātā. Sacensību galvenais tiesnesis un sacensību organizators nodrošina, lai sportistiem būtu pieejama tikai viena Dienas kārtība, saskaņā ar kuru notiks sacensības Latvijas čempionātā motokrosā. Ja šāds lēmums netiek pieņemts un izziņots, tad uzskatāms, ka sacensību norise notiek pēc iepriekš apstiprinātās un izsludinātās Dienas kārtības.

**6.10.** Kvalificēšanās braucieniem šiem sportistiem attiecīgajās klasēs tiek noteikta saskaņā ar Latvijas čempionāta nolikuma prasībām.

**6.11.** Atkarībā no LAČ posma norises vietas t.i., konkrētās trases garuma, sacensību galvenajam tiesnesim pamatojoties uz LaMSF Motokrosa noteikumu 3.2.5.10. punktu ir savlaicīgi jāpaziņo cik sportisti katrā konkrētajā sacensību disciplīnā jeb klasē kvalificēsies fināla braucieniem. Šādi jārīkojas ņemot vērā faktisko un reģistrējušos dalībnieku skaitu minētajās klasēs.

**6.12** Kvalifikācijas treniņi un braucienu kārtība tiek noteikta ievērojot Nolikuma 5.4.- 5.9. punktos norādītos noteikumus.

**6.13.** Katrā sacensību klasē LAČ motokrosā notiek 2 braucieni.

**6.14.** LAČ ieskaitē klasēm,izņemot MXIesācēju klasi, brauciena ilgums ir 15 minūtes plus divi apļi ,un MXIesācēju klasē braucienu ilgums ir 12 minūtes plus divi apļi.

**6.15.** Ņemot vērā LAČ iekļauto kopējo klašu skaitu, kā arī ņemot vērā paredzamo sacensību noslēguma laiku, sacensību galvenajam tiesnesim ir tiesības lemt jautājumu par to, ka iepazīšanās aplis šajās sacensībās pirms braucieniem netiek nodrošināts. Par savu lēmumu sacensību galvenais tiesnesis paziņo pirms brauciena sākuma.

**7. Vērtēšana**

**7.1.** Visus rezultātus nosaka pēc finiša līnijas šķērsošanas secības. Lai saņemtu ieskaites punktus braucienā sportistam jābūt veikušam ne mazāk kā 75% no attiecīgās klases līdera nobrauktās distances.

**7.2.** Ja sportists nav finišējis kontrollaikā:

**7.2.1.** bet ir veicis 75% no attiecīgās klases līdera nobrauktās distances, viņa vieta braucienā un attiecīgi arī punktu skaits tiek noteikta pēc faktiski nobraukto apļu skaita.

**7.2.2.** ja sportists nav veicis 75% no attiecīgās klases līdera nobrauktās distances tad sportists izcīna vietu braucienā, bet ieskaites punktus negūst.

**7.2.3.** Vienāda apļu skaita gadījumā tiek ņemta vērā sportista vieta pēdējā nobrauktajā aplī.

**7.3.** Visas LAČklases neatkarīgi no tā vai tiek organizēti kopēji braucieni vai nē, tiek vērtētas atsevišķi.

**7.4**. LAČ ieskaitē vērā tiek ņemta sportista izcīnītā vieta divos braucienos katrā no klasēm.

**7.5.** Katrā braucienā sportisti gūst punktus, atbilstoši ieņemtajai vietai (izņemot šā Nolikuma 6.2.2. p. norādītajā gadījumā) saskaņā ar tabulu:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Vieta** | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** |
| Punkti | *25* | *22* | *20* | *18* | *16* | *15* | *14* | *13* | *12* | *11* |
| Vieta | ***11.*** | ***12.*** | ***13.*** | ***14.*** | ***15.*** | ***16.*** | ***17.*** | ***18.*** | ***19.*** | ***20.*** |
| Punkti | *10* | *9* | *8* | *7* | *6* | *5* | *4* | *3* | *2* | *1* |

**7.6.** LAČ posma kopvērtējuma rezultātus nosaka, ņemot vērā divu braucienu rezultātā izcīnīto punktu summu. Vienādu punktu gadījumā augstāku vietu ieņem tas sportists, kurš ir ieņēmis augstāku vietu sacensību otrajā braucienā.

**7.7** LAČ sezonas kopvērtējuma rezultātus nosaka, ņemot vērā sportista visos LAČ posmos izcīnīto kopējo punktu summu. Kvadru un BV klašu braucējiem sezonas individuālajā kopvērtējumā netiek skaitīti divi sliktākie braucieni. Vienādas punktu summas gadījumā tiek ņemtas vērā sportista uzvarēto posmu skaits, ja tas vienāds, tad posma 2.vietu skaits, ja tas vienāds, tad posma 3.vietu skaits, un tā tālāk, līdz tiek noteikts labākais.

**8. Protesti**

**8.1.** Jebkuram sportistam ir tiesības iesniegt protestu par sacensību rezultātiem. Tam jābūt noformētam rakstiskā formā, pašrocīgi parakstītam un ne vēlāk kā 20 minūtes pēc rezultātu oficiālās paziņošanas iesniegtam un reģistrētam sacensību sekretariātā. Par protestu par sacensību rezultātiem drošības nauda jāiemaksā EUR 50 apmērā.

**8.2.** Citi protesti par Nolikuma vai citu normatīvo dokumentu pārkāpumiem jāiesniedz uzrādot konkrētu pārkāpuma punktu, ne vēlāk kā 20 minūtes pēc konkrētas klases brauciena beigām (brauciena beigas skaitās no tā momenta, kad ir finišējis pirmais sportists). Protestam jāpievieno drošības nauda EUR 100,00 apmērā. Ja protests tiek apmierināts, protestētājs naudu saņem atpakaļ, pretējā gadījumā nauda tiek ieskaitīta LaMSF budžetā.

**8.3.** Ja protesta izskatīšana saistīta ar motora izjaukšanu, tad protests jāiesniedz rakstiskā formā, uzrādot pārkāpuma punktu, ne vēlāk kā 20 minūtes pēc konkrētas klases brauciena beigām (brauciena beigas skaitās no tā momenta, kad ir finišējis pirmais sportists). Šajā gadījumā protesta iesniedzējs iemaksā drošības naudu EUR 250,00 par divtaktu un EUR 350,00 par četrtaktu motociklu. Jebkurš atteikums motora nodošanai izjaukšanai tiek kvalificēta kā vainas atzīšana un nozīmē, ka protests tiek apstiprināts. Kārtībā kādā notiek motora izjaukšana un ar to saistītās darbības ir norādīti Tehniskajos noteikumos. Tehniskajos notekumos norādītās kārtības ievērošanu nodrošina sacensību galvenais tiesnesis.

**8.4.** Gadījumā, ja tiek apstiprināts protests, kas saistīts ar dzinēja kubatūras neatbilstību noteikumiem noteiktajā motociklu klasē, sportists tiek diskvalificēts līdz sezonas beigām, ieskaitot sacensības, kurās tiek konstatēts pārkāpums, kā arī klubam, ar kuras licenci brauc sportists, diskvalificēšanas gadījumā, no kopvērtējuma punktu skaita tiek noņemti 100 punkti ieskaitē, kurā konkrētais sportists tika pieteikts.

**9. Apbalvošana**

**9.1.** LAČ sezonas kopvērtējuma pirmo trīs vietu ieguvēji tiek apbalvoti sezonas noslēguma pasākumā ar kausiem un diplomiem.

**9.2.** LAČ čempionāta visu klašu posma uzvarētāju pirmo triju vietu ieguvēju apbalvošana notiek uzreiz pēc pēdējā otrā brauciena saskaņā ar apstiprināto Dienas kārtību. Katra posma pirmo trīs vietu ieguvēji tiek apbalvoti ar piemiņas kausiem un šampanieti. Katra kausa minimālo augstumu nosaka savstarpējā līguma pielikumā, kurš noslēgts starp sacensību organizatoru un LaMSF.

**9.3.** Jebkura fiziska vai juridiska persona, tai skaitā sacensību organizators un tā atbalstītāji (turpmāk – balvu fonda izveidotājs) var nodibināt savu balvu fondu Latvijas Amatieru čempionāta sacensībām. Finansiālu balvu un ar to saistīto nodokļu nomaksu u.c. izdevumus uzvarētājiem nodrošina attiecīgā balvu fonda izveidotājs. LaMSF nenes juridisku atbildību par balvu fonda izveidotāja izziņoto balvu fondu piešķiršanu Latvijas čempionāta sacensībām.

**10. Oficiālās personas**

**10.1.** Sacensību žūrija sastāv no sacensību galvenā tiesneša,sacnesību organizatora un LaMSF Motokrosa komisijas nozīmēta pārstāvja.

**10.2.** Sacensību galvenajam tiesnesim jābūt A kategorijas tiesneša licencei. Pārējiem žūrijas locekļiem licence ir vēlama.

**10.3.** LaMSF Motokrosa komisijas nozīmētais pārstāvis ir atbildīgs par dažādu ar laika kontroli (hronometrāžu) saistītu problēmjautājumu kārtošanu gan sacensību vietā un laikā, gan pirms un pēc tām sadarbībā ar šī pakalpojuma sniedzēju (operatoru).

**10.4.** Pēc LaMSF Motokrosa komisijas pieprasījuma komisijas nozīmētajam pārstāvim divu dienu laikā pēc sacensībām LaMSF sekretariātā jāiesniedz LaMSF Motokrosa komijas pārstāvja ziņojums par sacensību norisi pēc noteiktas formas.

**10.5.** Galvenajam tiesnesim divu dienu laikā pēc pēc sacensībām sistēmā Licences.lv jāiesniedz galvenā tiesneša atskaite par sacensību norisi pēc noteiktas formas.

**11. Finanšu noteikumi**

11.1. Visi LAČ klašu sportisti, reģistrējoties sacensībām online www.licences.lv , sacensību organizatoram maksā sacensību organizatora noteikto dalības maksu EUR 50.Savukārt reģistrējoties sacensību dienā sekretariātā,organizatora noteiktā dalības maksa ir- 60 EUR.

**11.2.** LAČ sacensību organizators jebkurus citus papildus maksājumus, tajā skaitā arī ieejas maksu skatītājiem, nosaka patstāvīgi un iekļauj sacensību nolikumā, izņemot konfidenciāla rakstura komercinformāciju, kuras iekļaušana sacensību nolikumā nav obligāta. Informācija par ieejas maksu skatītājiem nav uzskatāma par konfidenciāla rakstura komercinformāciju.

**11.3.** Sacensību organizatoriem jāievēro noteikums, ka visiem LAČ sportistiem, kuri izmanto tiesības startēt Latvijas Čempionāta posmā, saņem 50% atlaidi dalības maksai. Šis nosacījums ir spēkā, ja Latvijas čempionāta posms notiek uzreiz nākamajā dienā LAČ posma.